Document ID: 32001L0033

Komission direktiivi 2001/33/EY,
annettu 8 päivänä toukokuuta 2001,
kasvien ja kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun neuvoston direktiivin 2000/29/EY eräiden liitteiden muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvien ja kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY(1) ja erityisesti sen 14 artiklan c kohdan,
ottaa huomioon Tanskan, Ranskan, Irlannin, Italian, Itävallan, Portugalin ja Yhdistyneen kuningaskunnan esittämät pyynnöt,
sekä katsoo seuraavaa:
(1) Yhdistyneen kuningaskunnan ja Ruotsin toimittamista tiedoista ilmenee, että paikallishallinnon uudelleenjärjestelyjen vuoksi Dendroctonus micans Kugelan- ja Leptinotarsa decemlineata Say -organismien osalta suojelluiksi alueiksi tunnustettujen alueiden nykyinen kuvaus olisi muutettava.
(2) Olisi muutettava eräät säännökset, jotka koskevat suojatoimenpiteitä Bemisia tabaci Genn. -organismia (Euroopan populaatiot) ja tomaatin pronssilaikkuvirusta vastaan Tanskassa, Gonipterus scutellatus Gyll. -organismia vastaan Portugalissa, Pissodes spp. (European) -organismia vastaan Yhdistyneessä kuningaskunnassa ja Irlannissa samoin kuin Erwinia amylovora (Burr.) Winsl. et al. -organismia vastaan Ranskassa, Italiassa ja Itävallassa, jotta voitaisiin ottaa huomioon näiden organismien nykyinen esiintyminen kyseisissä maissa.
(3) Muutokset ovat kyseisten jäsenvaltioiden esittämien pyyntöjen mukaisia.
(4) Tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivin 2000/29/EY liitteet I-IV tämän direktiivin liitteen mukaisesti.
2 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 21 päivänä toukokuuta 2001. Jäsenvaltioiden on sovellettava niitä 22 päivästä toukokuuta 2001. Niiden on ilmoitettava tästä viipymättä komissiolle. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. Komissio ilmoittaa tästä muille jäsenvaltioille.
3 artikla
Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 22 päivästä toukokuuta 2001.
4 artikla
Tämä direktiivi on osoitettu kaikille jäsenvaltioille.
Tehty Brysselissä 8 päivänä toukokuuta 2001.

Labels: 20
18
16
6